**Raporti vjetor Komuna Hani Elezit**

**Raport rreth Aktiviteteve “16 Ditë Aktivizëm Kundër Dhunës së Gruas”**

Tryezë diskutimi me nxënësit e Shkollës së Mesme të Lartë “Dardania” në Han të Elezit me temën “Respektimi i të drejtave dhe lirive të njeriut”

Zyra për barazi gjinore në Han të Elezit më datën 08.12.2017 ka bërë një organizim me qëllim vetëdijësimi dhe informimi rreth të drejtave të njeriut me theks të veçant të drejtat në baza gjinore.

Në këtë tryezë moderoi Amir Bushi ku i informoi këshillin e nxënësve rreth legjislacionit për mbrojtjen e të drejtave të njeriut gjithashtu në takim kishim rastin të diskutojm edhe për fushatën **“16 Ditë Aktivizëm Kundër Dhunës së Gruas”** dhe **“10 dhjetori - Dita Ndërkombëtare për të Drejtat e Njeriut”.**

**Aktiviteti i mbajtur më 21.11.2017**

Duke pasur parasysh 20 nëntorin si datë e cila është miratuar Konventa për të Drejtat e Fëmijëve kemi mbajtur një ligjeratë në shkollat e Hanit të Elezit me temën të drejtat e fëmijëve dhe parandalimi i dhunës .

Ligjeratat janë moderuar nga Amir Bushi ku janë mbajtur Tri ligjerata me një pjesmarrje mbi 90 nxënës në SHFMU “Ilaz Thaçi” - Hani i Elezit, SHFMU “Veli Ballazhi” - Gorancë dhe SHFMU “Kështjella e Diturisë” – Paldenicë.